ગુજરાતમાં અલગ અલગ એજન્સીઓ પોતાના મગફળીના અંદોજો જાહેર કરતી હોય. જેમાં દરેકનો પોતાનો સ્વાર્થ છે. સોમાએઆ વર્ષે મગફળીના ઉત્પાદનનો અંદાજ ૧૪ લાખ ટનની આસપાસ મૂક્યો છે. સીએ ૧૫થી ૧૬ લાખ ટન અને ઇન્ડિયન ઓઇલ પ્રોડયુસ એસોસિયેશને ૨૦.૮૪ લાખ ટન ઉત્પાદનનો અંદાજ મૂક્યો છે. સરકારનો અંદાજ તો ૨૭ લાખ ટનની આસપાસ છે. હવે ખેડૂતો પોતે મૂંઝવણમાં છે કે કયા અંદાજને આધારે મગફળીમાં સંગ્રહ કે વેચાણનો નિર્ણય લેવો. આ તમામ અંદાજો ગણતરીઓને આધારે મૂકાય છે. સોમાને પોતાનો સિંગતેલનો ડબો ઊંચા ભાવે વેચવાનો હોવાથી તે નીચા ઉત્પાદનની બુમરાણ પાડતું હોય છે. જેઓ પોતાનો એકડો ઘૂટી રહ્યાં છે. સી અને આઇકિયાએ સીંગદાણાના વેપાર સાથે સંકળાયેલા હોવાથી તેઓ મધ્યમ ઉત્પાદનનો અંદાજ લગાવતા હોય છે. કારણ કે ઓછા ઉત્પાદનના અંદાજમાં સીંગદાણાની નિકાસ મોંધી પડે તેવી સંભાવના હોય છે. સરકાર પાસે તો ઉત્પાદનના અંદાજની અપેક્ષા રાખવી જ ખોટી છે. આ વર્ષે સરેરાશ ૧૬થી ૧૭ લાખ ટન ઉત્પાદનના અંદાજ વચ્ચે સરકાર પાસે ૩.૫૦ લાખ ટન મગફળીનો સ્ટોક પડયો છે. આવા સમયે વેપારીવર્ગના તમામ અંદાજો વચ્ચે સૌથી મોટો મરો ખેડૂતોનો થાય.